Vi havde de mest fantastiske dage i Barcelona og i denne skønne taglejlighed med verdens lækreste tagterrasse. Min kæreste friede til mig på tagterrassen, så vi har naturligvis et helt specielt forhold til det sted :-)

Vores værtinde Paz var rigtig sød til at tage imod os trods sen ankomst søndag aften og var meget opsat på, at vi skulle få et par gode dage.

Området Gracia er virkelig lækkert med masser af hyggelige og gode restauranter og god shopping. Her er ikke overrendt af turister. Især "Place de la Villa de Gracia" er super hyggelig, både om dagen og om aftenen.

Lejligheden ligger tæt på en Metro station (Lesseps), og det er meget nemt og hurtigt at komme ind til Barcelona centrum, ca. 7 min.

Det kan ikke undgås, at der er trapper, hvis man vil bo på toppen og have en tagterrasse (2. sal), men det var på ingen måde et problem for os.

Vi kommer helt sikkert retur til Barcelona igen en dag, og vi kunne sagtens finde på at bo i denne lejlighed igen :-)